Diari Oficial de la Generalitat Valenciana


Sumari del DOGV 9834, del 23-04-2024 (2024/3393)

RESOLUCIÓ de 17 d'abril de 2024, del director general d'Administració Local per la qual es publica la dissolució de la Mancomunitat de la Vall de Gallinera y l'Atzúbia-Forna (Exp. M 4-2024 )
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9834

Data del DOGV
:   23-04-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/3393


Data del document
:   17-04-2024

Organisme emissor
:   Presidència de la Generalitat

Tipus de document
:   Resolució

Descriptors 

:   * Presidència de la Generalitat

RESOLUCIÓ de 17 d'abril de 2024, del director general d'Administració Local per la qual es publica la dissolució de la Mancomunitat de la Vall de Gallinera y l'Atzúbia-Forna (Exp. M 4-2024 ) [2024/3393]  
 La Mancomunitat de la Vall de Gallinera y l'Atzúbia-Forna, mitjançant un acord del seu òrgan plenari en la sessió de 13 de setembre de 2023, va acordar per majoria absoluta la dissolució d'aquesta entitat perquè així ho acorden els municipis integrants.   
La dissolució d'una mancomunitat es tramita pel procediment establit en l'article 48 de la Llei 21/2018, de 16 d'octubre, de la Generalitat, de mancomunitats de la Comunitat Valenciana, que culmina amb la resolució de publicació de la dissolució en el Diari Oficial de la Generalitat Valenciana.   
Remés l'expedient tramitat, aquesta Direcció General d'Administració Local comprova la realització de la tramitació prevista en el títol IX de la legislació vigent.  
Una vegada publicada la dissolució, correspondrà a la mateixa mancomunitat, en compliment del que es preveu en l'apartat 6 de l'article 48 de la Llei 21/2018, de 16 d'octubre, donar publicitat de l'acord de liquidació i distribució de patrimoni en el Diari Oficial de la Generalitat Valenciana.  
Per això, en compliment de la Llei 21/2018, de 16 d'octubre, de la Generalitat, de mancomunitats de la Comunitat Valenciana i d'acord amb el que es disposa en l'article 14 del Decret 131/2023, de 10 d'agost, del Consell, pel qual s'aprova el Reglament orgànic i funcional de la Presidència de la Generalitat, resolc:  
  
Únic  
Publicar en el Diari Oficial de la Generalitat Valenciana la dissolució de la Mancomunitat de la Vall de Gallinera y l'Atzúbia-Forna i donar de baixa la mancomunitat en el Registre d'Entitats Locals de la Comunitat Valenciana.  
Contra aquesta resolució podrà interposar-se recurs d'alçada davant la Secretaria Autonòmica de Presidència, en el termini d'un mes de conformitat amb els articles 112 i 121 de la Llei 39/2015, d'1 d'octubre, del procediment Administratiu Comú de les Administracions Públiques. Transcorregut aquest termini sense haver-se interposat el recurs, la resolució serà ferma amb caràcter general.   
Tot això, sense perjudici, que els interessats puguen exercitar qualsevol altre recurs que per al seu dret estimen oportú.  
  
València 17 d'abril de 2024.- El director general d'Administració Local: José Antonio Redorat Fresquet.